|  |  |  |  |  |  |
| --- | --- | --- | --- | --- | --- |
| ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ  ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ  «ΔΙΑΧΕΙΡΙΣΗ ΤΗΣ ΜΑΖΙΚΗΣ ΜΕΤΑΝΑΣΤΕΥΣΗΣ ΚΑΙ ΠΛΗΘΥΣΜΩΝ ΣΕ ΚΙΝΗΣΗ» | | | | |  |
|  |  |  |  |  |
|  |
|  |

ΠΡΟΣΚΛΗΣΗ ΣΕΜΙΝΑΡΙΟ

**στο βιωματικό παιχνίδι προσομοίωσης «Τα περάσματα»**

**Που θα πραγματοποιηθεί στη Θεσσαλονίκη, 16/1/2025, και ώρα 18:30-21:30   
 στο 36ο ΔΣ Θεσσαλονίκης, Αγίας Σοφίας 66, Θεσσαλονίκη**

**Το σεμινάριο διατίθεται δωρεάν** για φοιτητές/φοιτήτριες και διδάσκοντες/ διδάσκουσες ΑΠΘ.  Είναι μια **συνδιοργάνωση** του Διατμηματικού Μεταπτυχιακού Προγράμματος: Διαχείριση της Μαζικής Μετανάστευσης και Πληθυσμών σε Κίνηση που οργανώνεται από το Τμήμα Οικονομικών Επιστημών σε συνεργασία με τη Σχολή ΟΠΕ, τα Τμήματα Πολιτικών Επιστημών, Δημοσιογραφίας και ΜΜΕ και τη Νομική Σχολή του ΑΠΘ

Δήλωση συμμετοχής:

https://docs.google.com/forms/d/1XDdsKlwhJ7JkXvu9gklOgw6Xa8AFu6FDEVTR-Ejt0CI/edit

**Συντονισμός/Εμψύχωση: Μήτσικα Ιωάννα**

**Βοηθοί: Κοεμτζοπούλου Βικτώρια, Λεμονής Φρίξος, Μαρνά Ειρήνη, Τσαρμποπούλου Αντιγόνη**

Το Πανελλήνιο Δίκτυο για το Θέατρο στην Εκπαίδευση /Γραφείο Βορ Ελλάδας και η Υ.Α. του ΟΗΕ για τους Πρόσφυγες στην Ελλάδα,  στο πλαίσιο του προγράμματός τους «Κι αν ήσουν εσύ;» - ένα πρόγραμμα ευαισθητοποίησης στα ανθρώπινα δικαιώματα και σε θέματα προσφύγων με βιωματικές δραστηριότητες, τεχνικές θεάτρου και εκπαιδευτικού δράματος, διοργανώνουν  το επιμορφωτικό  «βιωματικό παιχνίδι», με τίτλο «Τα περάσματα».

Η δράση γίνεται σε συνεργασία με το Διατμηματικό Μεταπτυχιακό Πρόγραμμα: Διαχείριση της Μαζικής Μετανάστευσης και Πληθυσμών σε Κίνηση που οργανώνεται από το Τμήμα Οικονομικών Επιστημών σε συνεργασία με τη Σχολή ΟΠΕ, τα Τμήματα Πολιτικών Επιστημών, Δημοσιογραφίας και ΜΜΕ και τη Νομική Σχολή του ΑΠΘ

Το παιχνίδι «Περάσματα» **εντάσσεται**στον επιμορφωτικό κύκλο με τίτλο *«Κι αν ήσουν εσύ;  - επιμόρφωση εκπαιδευτικών και εμψυχωτών / εμψυχωτριών νεανικών ομάδων για τον σχεδιασμό και την υλοποίηση προγραμμάτων στα ανθρώπινα δικαιώματα και σε θέματα προσφύγων με την αξιοποίηση παραστατικών τεχνών και βιωματικών δραστηριοτήτων»*  που, υπό προϋποθέσεις, οδηγεί σε **Πιστοποιητικό Επιμόρφωσης** έως και 200 ωρών**.**  Το πρόγραμμα "Κι αν ήσουν εσύ;" σχεδιάστηκε και υλοποιείται από το Πανελλήνιο Δίκτυο για το Θέατρο στην Εκπαίδευση **σε συνεργασία με την Ύπατη Αρμοστεία ΟΗΕ για τους πρόσφυγες** στην Ελλάδα και με την επιστημονική στήριξη των: Εθνικό και Καποδιστριακό Πανεπιστήμιο ΑθηνώνΕΚΠΑ/Τμήμα Θεατρικών Σπουδών (Προπτυχιακό και Μεταπτυχιακό πρόγραμμα), Αριστοτέλειο Πανεπιστήμιο Θεσσαλονίκης ΑΠΘ / Τμήμα Θεάτρου, Αριστοτέλειο Πανεπιστήμιο Θεσσαλονίκης ΑΠΘ/Τμήμα Επιστημών Προσχολικής Αγωγής και Εκπαίδευσης της Παιδαγωγικής Σχολής, Πανεπιστήμιο Πελοποννήσου/Τμήμα Θεατρικών Σπουδών, Πανεπιστήμιο Θεσσαλίας/Παιδαγωγικό Τμήμα Προσχολικής Εκπαίδευσης & Πανεπιστήμιο Πάτρας/Εργαστήριο Σκηνικής Πράξης και Λόγου του Τμήματος Θεατρικών Σπουδών. Το πρόγραμμα είναι εγκεκριμένο από το Υπουργείο Παιδείας και πιστοποιημένο από τον Διεθνή Οργανισμό για το Θέατρο στην Εκπαίδευση (IDEA).

"Τα περάσματα" ανήκουν στην Ενότητα Γ του επιμορφωτικού κύκλου.  
**Σύντομη περιγραφή**

Τα **«Περάσματα»** είναι ένα βιωματικό παιχνίδι της Ύπατης Αρμοστείας, το οποίο βασίζεται στη μέθοδο της προσομοίωσης επιτρέποντας στους συμμετέχοντες να βιώσουν γεγονότα και καταστάσεις που αντιμετωπίζουν οι πρόσφυγες στην προσπάθειά τους να βρουν ασφαλές καταφύγιο σε μια άλλη χώρα.

Το παιχνίδι «Περάσματα»  **καλεί τους συμμετέχοντες να**…

* **Βιώσουν** τις δυσκολίες που αντιμετωπίζουν οι πρόσφυγες εγκαταλείποντας την πατρίδα τους για ένα αβέβαιο μέλλον
* **Συνειδητοποιήσου**ν τις αιτίες και τις συνέπειες του ξεριζωμού αλλά και την αλληλουχία γεγονότων που οδηγούν τους πρόσφυγες σε άλλη χώρα
* **Υιοθετήσουν** μια στάση αποδοχής των προσφύγων και να σκεφθούν πιθανές λύσεις στα προβλήματά τους, ιδιαίτερα σε σχέση με την ένταξή τους στη χώρα ασύλου
* **Κινητοποιηθού**ν ώστε να ευαισθητοποιήσουν με τη σειρά τους και τον κοινωνικό τους περίγυρο (φίλοι, οικογένεια, τοπική κοινότητα) υπέρ των προσφύγων

**Σημαντική σημείωση:**Το σεμινάριο είναι βιωματικό, έχει τη μορφή θεατρικού εργαστηρίου,  περιλαμβάνει ασκήσεις, αυτοσχεδιασμούς, παιχνίδια ρόλων και άλλες δραστηριότητες **με σωματική επαφή και κίνηση στο χώρο και στο έδαφος**. Γι’ αυτό οι συμμετέχοντες/συμμετέχουσες είναι απαραίτητο:

* να φορούν άνετα ρούχα και παπούτσια για κινητικές ασκήσεις στον χώρο
* να φέρουν μαζί τους … κέφι και όρεξη για πειραματισμούς!

**Οργάνωση:** Πανελλήνιο Δίκτυο για το Θέατρο στην Εκπαίδευση /Γραφείο Βορ Ελλάδας και η Υ.Α. του ΟΗΕ για τους Πρόσφυγες στην Ελλάδα

**Συνεργασία:** Διατμηματικό Μεταπτυχιακό Πρόγραμμα: Διαχείριση της Μαζικής Μετανάστευσης και Πληθυσμών σε Κίνηση το οποίο υλοποιείται από το Τμήμα Οικονομικών Επιστημών, το Τμήμα Πολιτικών Επιστημών, Δημοσιογραφίας και ΜΜΕ και Νομικής ΑΠΘ

**Συντονισμός**: Βικτώρια Κοεμτζοπούλου, Τοπική Συντονίστρια προγράμματος «κι αν ήσουν εσύ;» στη Θεσσαλονίκη  
  
Για το Διατμηματικό Μεταπτυχιακό Πρόγραμμα: Διαχείριση της Μαζικής Μετανάστευσης και Πληθυσμών σε Κίνηση.   
Ο διευθυντής του Διατμηματικού Μεταπτυχιακού Προγράμματος, καθηγητής Γρηγόρης Ζαρωτιάδης  
  
Ο διδάσκων του μαθήματος "Ιστορικές καταβολές του φαινομένου της μαζικής μετανάστευσης" μεταδιδακτορικός ερευνητής, Κώστας Τζιάρας

**Grigoris Zarotiadis**

Dr. Prof. School of Economics

Member of Aristotle University of Thessaloniki (AUTh) Governing Council

Director of ILABSEM - Interdisciplinary Laboratory of Black Sea and Mediterranean Studies

President of ASECU - Association of Economic Universities of South and Eastern Europe and the Black Sea  
Member of SDSN Black Sea Leadership Council

**email**: gzarotia@econ.auth.gr; **tel**: +302310991163, +306977607086